કેન્દ્રીય મુલ્કી ઉડ્ડયન પ્રધાન સુરેશ પ્રભુએ ટેલિકોમ કમિશનના ઠરાવનો ઉલ્લેખ કરીને કહ્યું છે કે ભારતીય હવાઈસીમામાં લોકોને રોમાંચક અનુભવો થવાના છે, કારણ કે ટેલિકોમ કમિશને ભારતીય એરસ્પેસ ઉપરની ફ્લાઈટ્સમાં ડેટા અને વોઈસ સેવાઓ પૂરી પાડવાના પ્રસ્તાવને મંજૂરી આપી દીધી છે. હવે આ પ્રસ્તાવનો વહેલી તકે અમલ કરાય એની હું ખાતરી આપું છું. વિમાન પ્રવાસીઓની સફર આનંદદાયક રહે અને તકલીફ-વિહોણી રહે એની તકેદારી રાખવા સરકાર કટિબદ્ધ છે.